**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2015. május 14.

**Kónyáné dr. Zsarnovszky Judit**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2015. május 15-ei ülésére**

**Tárgy:** Szennyvízcsatorna rákötéshez szükséges átemelő beszerzésére előirányzat biztosítás

**Előterjesztő:** Fekete Barnabás polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Balatonvilágos Község Önkormányzata a csatorna-beruházás II. ütemében valósította meg a József Attila utca bekötését.

A József Attila 65., József A. u. 67. szám alatti ingatlantulajdonosok jelezték, hogy a lakóépület mély fekvése miatt a bekötés nem valósult meg, gravitációs lejtéssel nem lehetett elkészíteni a bekötést, átemelő pedig nem került beépítésre.

Az érdekeltségi hozzájárulás összegét (90000 Ft) mindkét ingatlan tulajdonos megfizette, az L+ L Mérnöki Iroda egyösszegben 1998. december 1-én, Weisz Tamásné pedig részletekben 2004. február 9-ig.

A jogszabályoknak megfelelően szeretnének rákötni a csatorna-hálózatra, de ez csak átemelővel lehetséges.

A tulajdonosok vállalták az átemelőn kívüli költségeket abban az esetben, ha önkormányzatunk biztosítja részükre a szivattyút.

Három ajánlatot kértem a beszerzésre, melyek az alábbiak:

MEDIKER Kft 207 600 Ft,

VÍZKER Kft 215 000 Ft,

Vitecqua Kft 306 070 Ft.

Az árajánlatok alapján a MEDIKER Kft. ajánlata a kedvezőbb, ezért ezen ajánlat elfogadását javasolom.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2015. május 11.

Fekete Barnabás

polgármester

**Határozati javaslat:**

Balatonvilágos Község Önkormányzat Képviselő-testülete a Balatonvilágos József Attila u 65., József Attila u. 67. szám alatti ingatlanok csatornahálózatra történő rákötés biztosítására 2 db átemelő megvásárlását határozza el, egyben kötelezi az érintetteket az átemelő átvételét követő …... hónapon belüli szennyvízrendszerre történő rákötési munkálatok befejezésére.

A képviselő-testület a 2 db átemelő megvásárlására 416.000 Ft pótelőirányzatot biztosít a 052020 Szennyvíz gyűjtése, tisztítása, elhelyezése kormányzati funkcióra a működési tartalék terhére, ezzel egyidejűleg ezen összeggel a GEVSZ finanszírozását megemeli.

A képviselő-testület felhatalmazza a GEVSZ intézményvezetőjét az átemelők megrendelésére, a beépítés ellenőrzésére.

A képviselő-testület felkéri a jegyzőt, a GEVSZ intézményvezetőt az előirányzat költségvetési átvezetésére.

Felelős: Kónyáné dr. Zsarnovszky Judit jegyző,

Pártl Zoltánné intézményvezető

Határidő: haladéktalanul/ előirányzat biztosítás, beszerzés

folyamatos/ ellenőrzés